**ŠPORTNI DAN**

Prvi športni dan na daljavo (pohod) je zelo lepo uspel. Večina učencev je poslala tudi povratne informacije. Ker sta do konca šolskega leta ostala še dva športna dneva, bomo tudi naslednjega izvedli na daljavo, razmeram primerno. Za športni dan smo določili sredo, 13. 5. 2020.

Tudi ta športni dan bomo izvedli kot pohod, ki naj traja vsaj 3 ure. Za cilj si izberite poti v okolici svojega bivališča. Predlagam Špečk, pot po Robu proti Kovku, Sv. Duh nad Podkrajem, Javornik oziroma po lastni presoji. Zaradi trenutnih razmer bodimo še posebej previdni. Da se izognemo medsebojnemu srečevanju in druženju, imate na izbiro, da si sami določite dan kdaj ga boste izvedli. Časovni razpon izvedbe bo od srede, 13. 5., do nedelje, 24. 5. 2020, v primeru neprimernega vremena za pohode lahko do 31.5. Lahko ga izvedete v dopoldanskem ali popoldanskem času. Pomembno je le, da ga opravite skupaj s starši (prisoten naj bo vsaj en starš). Prosimo, da se držite tudi vseh ostalih navodil ki bodo veljala na dan, ko boste šli na pohod. Trenutno velja, da se izogibajte javnih površin (igrala, igrišča, klopi,…), izogibajte se stiku z vsemi, ki niso člani vaše družine. Kot velja za vse športne aktivnosti, pa je pomembno predvsem to: na pohod pojdite, če ste zdravi in brez poškodb, bodite primerno oblečeni, pijte tekočino, poslušajte svoje telo (ne pretiravajte), v naravi bodite posebno pozorni na ovire na tleh, predvsem pa poskrbite za zaščito pred klopi.

Športni dan je obvezna aktivnost za vse učence. Vaša naloga je, tako kot pri prejšnjem športnem dnevu, da kot dokaz da ste športni dan izvedli, naredite vsaj dve sliki s športnega dne ali pa opišete pot, ki ste jo prehodili in svoje občutke o športnem dnevu na daljavo. Po povratku v šolo bomo vašo nalogo pregledali, lahko pa jo že prej pošljete na najin elektronski naslov.

Zadnji športni dan pa bomo vsaj za učence 9. razreda poskušali narediti skupaj na šoli, za ostale bomo še videli glede na razmere. O vsem boste še obveščeni v začetku junija.

Učitelja športa:

Stojan Koren

Marko Vovk